**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai 953 942 *euro* pārskaitīšanai Rēzeknes pilsētas pašvaldībai, lai segtu izdevumus, kas saistīti ar Olimpiskā centra „Rēzekne” būvniecību. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Nepieciešamība piešķirt valsts budžeta līdzekļus Rēzeknes pilsētas pašvaldībai, lai segtu izdevumus, kas saistīti ar Olimpiskā centra „Rēzekne” būvniecību.
2. Ministru prezidenta A.K.Kariņa 2020. gada 11. septembra rezolūcija Nr. 7.8.5./2020-DOC-2163-1694 un ar to saistītā Saeimas Cilvēktiesību un sabiedrisko lietu komisijas Latgales apakškomisijas 2020. gada 10. septembra vēstule Nr. 142.9/4/2-15-13/20.
3. Likuma par budžetu un finanšu vadību 12. panta pirmā daļa.
4. Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43. punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Olimpiskā centra „Rēzekne” projekta īstenotājs ir Rēzeknes pilsētas pašvaldība un tās izveidotā SIA „Olimpiskais centrs Rēzekne”. Olimpiskā centra „Rēzekne” attīstība notikusi trīs kārtās: 1.kārta – mākslīgā seguma futbola laukuma un tribīņu 960 skatītājiem būvniecība; 2.kārta – daudzfunkcionālās sporta ēkas un atklāta peldbaseina būvniecība; 3.kārta – daudzfunkcionālās sporta arēnas, ko veido zāle ar tribīnēm 680 skatītājiem un ledus arēna ar tribīnēm 529 skatītājiem, būvniecība, par ko 2017. gada 31. maijā tika noslēgts līgums ar SIA „Arčers”. Lai gan 2020.gada 11.septembrī pēdējā kārta tika nodota ekspluatācijā, kā rezultātā projekta īstenošana ir noslēgusies, Rēzeknes pilsētas dome 2020. gada 1. oktobra vēstulē Nr. 3.1.1.11/1348 ir informējusi Izglītības un zinātnes ministriju (turpmāk – IZM), ka tai ir palikušas finansiālas saistības pret daudzfunkcionālās sporta arēnas būvdarbu veicēju SIA „Arčers” par izpildītajiem darbiem minētajā būvobjektā 2020. gada jūlijā. Rēķina (953 942,72 *euro* apmērā) apmaksas termiņš bija 2020. gada 16. septembris. Vēstulē dome lūdz piešķirt valsts atbalstu rēķinā minētās summas apmērā, lai pašvaldība varētu norēķināties ar darbu veicēju, jo saskaņā ar būvdarbu līgumu domei jau tiek piemērotas soda sankcijas par katru kavējuma dienu. Dome arī norāda, ka gadījumā, ja atbalsts netiks sniegts, tas radīs būtisku papildu slodzi pašvaldībai budžetam jau tā sarežģītajos Covid-19 apstākļos.Lūgumu piešķirt papildus valsts atbalstu Rēzeknes pilsētas pašvaldībai Olimpiskā centra „Rēzekne” būvniecības pabeigšanai 2020. gada 10. septembra vēstulē Nr. 142.9/4/2-15-13/20 ir izteikusi arī Saeimas Cilvēktiesību un sabiedrisko lietu komisijas Latgales apakškomisija. Ar Ministru prezidenta A.K.Kariņa 2020. gada 11. septembra rezolūciju Nr. 7.8.5./2020-DOC-2163-1694 IZM uzdots izskatīt minēto vēstuli un sniegt atbildi komisijai.Kopējās ar Olimpiskā centra „Rēzekne” būvniecību saistītās izmaksas ir 17 172 527,21 *euro*. Olimpiskā centra „Rēzekne” projekta izstrādei un būvniecībai Rēzeknes pilsētas pašvaldībai no valsts (IZM) budžeta kopumā 2018.-2020. gadā ir tikuši piešķirti 3 484 500  *euro*, tai skaitā 2018. gadā 1 150 000  *euro*, 2019. gadā 1 336 500  *euro* un 2020. gadā 998 000  *euro*. Papildus norādītajam 2017. gadā valsts atbalsts Olimpiskā centra „Rēzekne” projekta īstenošanai 800 000  *euro* apmērā tika piešķirts Vides aizsardzības un reģionālās attīstības ministrijas budžetā (62.resors) „Mērķdotācijas pašvaldībām”. Kopējais valsts atbalsts 2017.-2020. gadā ir bijis 4 284 500 *euro*, kas ir 25 procenti no kopējām projekta īstenošanas izmaksām. Salīdzinot ar valsts atbalstu līdzīga apjoma sporta infrastruktūras attīstības projektu īstenošanai citos plānošanas reģionos (Kurzemē – Olimpiskā centra „Ventspils” un Liepājas Olimpiskā centra attīstībai, kā arī Vidzemē – Vidzemes Olimpiskā centra attīstībai), atbalsts Rēzeknes Olimpiskā centra attīstībai un sporta infrastruktūras attīstībai Latgales reģionā kopumā ir bijis būtiski mazāks.Viens no Sporta politikas pamatnostādnēs 2014.-2020.gadam (apstiprinātas ar Ministru kabineta 2013. gada 18. decembra rīkojumu Nr.666) definētajiem sporta politikas apakšmērķiem ir sekmēt sporta infrastruktūras pieejamību un attīstību. Piemērotas sporta infrastruktūra esamība ir viens no būtiskākajiem priekšnoteikumiem visu četru Sporta politikas pamatnostādnēs 2014.-2020.gadam definēto sporta politikas virzienu – Bērnu un jauniešu sporta, Sporta visiem (Tautas sporta), Augstu sasniegumu sporta un Pielāgotā sporta – attīstībai. Sporta infrastruktūras attīstība ir arī viens no Sporta politikas pamatnostādņu 2021.-2027.gadam projekta rīcības virzieniem. Pēdējos gados valsts mērķtiecīgi atbalsta valsts nozīmes sporta infrastruktūras projektu īstenošanu pašvaldībās, kā arī atbalstot atsevišķu valsts sporta bāzu attīstību.IZM atbalsta papildus finansējuma piešķiršanu 953 942 *euro* apmērā Rēzeknes pilsētas pašvaldībai, lai segtu izdevumus, kas saistīti ar Olimpiskā centra „Rēzekne” būvniecību un tādejādi pašvaldība varētu apmaksāt SIA „Arčers” 2020. gada 27. augusta rēķinu-faktūru Nr. ARC17953 par daudzfunkcionālajā sporta arēnā paveiktajiem būvniecības darbiem 2020. gada jūlijā. IZM rīcībā nav nepieciešamie līdzekļi 953 942 *euro* apmērā, kas būtu novirzāmi ar Olimpiskā centra „Rēzekne” būvniecību saistīto izmaksu segšanai[[1]](#footnote-1). Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12. panta pirmā daļa. Izvērtējot Rēzeknes pilsētas pašvaldības finanšu pieprasījumu, IZM ieskatā to var klasificēt kā valstiski īpaši nozīmīgu pasākumu, jo Olimpiskais centrs „Rēzekne” ir valsts nozīmes sporta infrastruktūras attīstības projekts. Saskaņā ar Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu ministrija pieprasījumu apropriācijas pārdalei no programmas „Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā.IZM ir veikusi sākotnējo izvērtējumu par finansējuma piešķiršanas Olimpiskā centra „Rēzekne” būvniecībai atbilstību komercdarbības atbalsta kontroles regulējumam. Lai kādu pasākumu varētu klasificēt kā komercdarbības atbalstu, tam vienlaikus jāatbilst visām četrām kumulatīvām pazīmēm :  *1. pazīme:* Atbalsts tiek sniegts no publiskiem resursiem; *2. pazīme:* Atbalsta saņēmējs veic saimniecisku darbību un attiecībā uz to gūst ekonomiskas priekšrocības, kādas tas nevarētu gūt normālos komercdarbības veikšanas apstākļos; *3. pazīme:* Pasākums ir selektīvs pēc sava rakstura; *4. pazīme:* Atbalsts ietekmē konkurenci un tirdzniecību Eiropas Savienības iekšējā tirgū.IZM vērtējumā minētā atbalsta sniegšana nerada konkurences kropļojumu Eiropas Savienības līmenī, ņemot vērā sporta centra darbības izteikti lokālo raksturu, t.i., darbība nav vērsta uz ārvalstu apmeklētāju piesaistīšanu. Tāpat uzsverams, ka Olimpiskā centra „Rēzekne” īpašniece ir Rēzeknes pilsētas pašvaldība, savukārt saskaņā ar likuma „Par pašvaldībām” 15. panta 6. punktu viena no pašvaldību autonomajām funkcijām ir veicināt iedzīvotāju veselīgu dzīvesveidu un sportu. Saskaņā ar Sporta likuma 12. panta pirmo daļu valsts vai pašvaldību īpašumā esošās sporta bāzes izmantojamas iedzīvotājiem nepieciešamo pakalpojumu sniegšanai sportā. Olimpiskais centrs „Rēzekne” pamatā tiks izmantots mācību-treniņu procesam un vietēju (nacionāla līmeņa) sporta sacensību organizēšanai, kā arī dažādu ar sportu saistītu atbalsta procesu nodrošināšanai. Šajā sporta bāzē var norisināties arī starptautiska līmeņa sacensības, to skaits ir prognozējams salīdzinoši neliels. Minētās sporta bāzes darbība un attīstība ir saistīta arī ar valsts funkciju izpildi sporta nozarē, t.i. valsts nozīmes sporta infrastruktūras uzturēšanu un attīstību Latvijas iedzīvotāju (it īpaši bērnu un jauniešu) fizisko aktivitāšu līmeņa paaugstināšanai, tostarp arī izglītības iestāžu un sporta klubu audzēkņu, fizisko aktivitāšu nodrošināšanai, kā arī Latvijas sportistu (tai skaitā Latvijas izlases sportistu) treniņu procesa nodrošināšanai. Jāņem vērā arī fakts, ka sporta bāzes plānotā tvēruma zona ir lokāla, tā atrodas salīdzinoši tālu no tuvākās robežas, netiek plānots popularizēt bāzes mērķauditorijām ārvalstīs, kā arī nav plānots būtisks tvēruma zonas paplašinājums. Papildus uzsverams, ka SIA „Olimpiskais centrs Rēzekne” kā olimpiskā centra pārvaldnieks, veicot saimniecisko darbību (nodrošinot centra darbību), ieņēmumus ieguldīs centra uzturēšanai (nav plānota peļņas gūšana). Iepriekšminētā rezultātā secināms, ka papildus finansējuma piešķiršana Rēzeknes pilsētas pašvaldībai Olimpiskā centra „Būvniecībai” vienlaikus neatbilst visām Komercdarbības atbalsta kontroles likuma 5. pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu.Ievērojot minēto, IZM ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kas paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt IZM 953 942 *euro* pārskaitīšanai Rēzeknes pilsētas pašvaldībai, lai segtu izdevumus, kas saistīti ar Olimpiskā centra „Rēzekne” būvniecību. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar Rēzeknes pilsētas pašvaldību. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **953 942** | **0** | **0** | **0** | **0** | **0** |
| 2.1. valsts pamatbudžets | *0* | *953 942* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 953 942** | **0** | **0** | **0** | **0** | **0** |
| 3.1. valsts pamatbudžets | *0* | *- 953 942* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 953 942 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Finansējums tiks novirzīts SIA „Arčers” 2020. gada 27. augusta rēķina-faktūra Nr. ARC17953 apmaksai par paveiktajiem būvniecības darbiem 2020. gada jūlijā Olimpiskajā centrā „Rēzekne” (daudzfunkcionālās sporta arēnas būvniecībā). Papildus informāciju un dokumentus skatīt pievienotajos paskaidrojošajos materiālos. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija |  Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. Piešķirot finansējumu Rēzeknes pilsētas pašvaldībai, līdzekļi tiks izlietoti 2020. gadā, tiks sasniegts plānotais mērķis, kā arī netiks radītas saistības papildu valsts budžeta izdevumiem turpmākajiem gadiem. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta izpildi nodrošinās IZM. Par finansējuma piešķiršanu tiks slēgts līgums ar Rēzeknes pilsētas pašvaldību. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv

1. Lai gan IZM ir identificējusi 2020. gadā potenciāli iespējamo līdzekļu ekonomiju izdevumiem no dotācijas no vispārējiem ieņēmumiem atsevišķās valsts budžeta programmās/apakšprogrammās (pamatfunkcijām), par ko 2020. gada 13. oktobrī informācija ir iesniegta Finanšu ministrijā, šos ietaupītos līdzekļus paredzēts novirzīt citām IZM budžeta prioritātēm. Turklāt, ievērojot Ministru prezidenta A.K.Kariņa 2020. gada 9. jūnija rezolūcijā 2020-1.1.1./38-38 noteikto, minētos līdzekļus jebkurā gadījumā sākotnēji apropriācijas kārtībā plānots pārdalīt uz valsts budžeta programmas 02.00.00 „Līdzekļi neparedzētiem gadījumiem”. [↑](#footnote-ref-1)